Lars Enarsonin opetusta
JERUSALEMIN MUUREILLA -SPECIAL Alef-kurssi 5/16
Oikea identiteettimme
Shalom! Tervetuloa Alef-kurssille -
tutkimaan kristinuskon juutalaisia juuria.
Puhumme tässä ohjelmassa identiteetistä, siitä keitä olemme.
Kristinusko alkoi juutalaisten keskuudessa.
Alkuseurakunta koostui vuosien ajan vain juutalaisista.
Kun ensimmäinen pakana, Kornelius, otti evankeliumin vastaan -
ja sanoma alkoi levitä pakanoiden keskuuteen, -
Jerusalemissa syntyi meteli.
Hämmästeltiin, että Pietari oli ylipäätään käynyt pakanan luona.
Apt. 15:ssä kerrotaan, -
miten uskoon tulleita pakanoita päätettiin kohdella.
Vähitellen seurakunta alkoi koostua pääosin pakanoista.
Seurakunnan juutalainen osuus alkoi kadota.
Kristinusko on ollut erillään juutalaisuudesta 2000 vuoden ajan.
Lopun aikoina asiat asetetaan kuitenkin ennalleen.
Israelin valtio on syntynyt, ja juutalaiset palaavat kotimaahan.
Seurakuntaakin palautetaan hengelliseen kotimaahansa.
Molempia asetetaan ennalleen rinnakkain.
Jeesus lupasi, että ennen hänen paluutaan, -
Elia asettaa kaiken kohdalleen.
Puhuimme kahdessa edellisessä ohjelmassa, -
heprealaisen ja kreikkalaisen ajattelun välisistä eroista -
ja niiden vaikutuksesta teologiaan.
Puhumme nyt siitä, keitä me uskoon tulleet olemme.
Kirkossa kehittyi vähitellen teologinen käsitys, -
jonka mukaan Jumala on hylännyt Israelin kansan.
Israelilaiset ovat ruotsalaisiin tai suomalaisiin verrattava kansa.
Heillä ei ole erikoisasemaa eivätkä he enää ole valittu kansa.
Kirkko on ottanut Israelin paikan. Kirkon jäsenet ovat valittu kansa.
Käsityksen nimi on korvausteologia.
Kirkko on sen mukaan korvannut juutalaiset, -
omistaa lupaukset ja perii siunaukset.
Mutta uskonpuhdistuksen jälkeen Raamattua käännettiin eri kielille.
Ihmiset saivat lukea sitä omalla äidinkielellään.
Alettiin käsittää, -
että tiettyjen Raamatun lupausten on pakko koskea Israelia.
Muuten ne eivät toteudu.
Lupauksia ei saa pelkästään hengellistää seurakuntaa varten.
Kun Israelin valtio syntyi 1948, korvausteologia alkoi murentua.
Ymmärrettiin, että Jumalalla on vielä suunnitelma juutalaisille.
Silloin alkoi kehittyä käsitys, -
jota voisi kutsua nimellä "erotteluteologia".
Sen mukaan Jumalalla on kaksi omaisuuskansaa, -
Aabrahamin fyysiset jälkeläiset eli juutalaiset -
sekä Aabrahamin hengelliset jälkeläiset eli seurakunta.
Seurakunnalla on oma kutsumuksensa ja juutalaisilla omansa.
Mutta tämäkään käsitys ei ole yhteneväinen Jumalan Sanan kanssa.
Eivät apostolit niin julistaneet. Katsotaan asiaa Efesolaiskirjeestä.
Paavalista tuli pakanoiden apostoli.
Hän sai tehtäväkseen viedä sanoman ei-juutalaisille.
Jerusalemin seurakunnan johto hyväksyi tämän.
Pietarin ja muiden tehtävä oli viedä sanomaa juutalaisille.
Katsotaan, millaista sanomaa Paavali pakanoille julisti.
Ef. 3:1: "Tästä syystä minä Paavali, -
joka olen Kristuksen Jeesuksen tahdosta vankina -
teidän vierasheimoisten tähden, polvistun Isän eteen.
Olettehan kuulleet siitä Jumalan suunnitelmasta, -
jonka hän armossaan on ilmoittanut minulle, teidän parhaaksenne.
Minulle on ilmestyksessä annettu tiedoksi tämä salaisuus, -
niin kuin olen edellä lyhyesti kirjoittanut." (KR -92)
Paavali oli edellisessä luvussa kirjoittanut, -
miten pakanatkin kuuluvat Israelin kansaan.
Jae 4: "Tätä lukiessanne voitte huomata, -
kuinka hyvin minä olen perillä Kristuksen salaisuudesta.
Sitä ei menneiden sukupolvien aikana annettu ihmisten tietoon, -
mutta nyt Henki on ilmoittanut sen -
Kristuksen pyhille apostoleille ja profeetoille." (KR -92)
Siinä Paavali puhuu Messiaan salaisuudesta, -
jota ei aiemmin tunnettu.
Vasta Paavali sai siitä selvän ilmestyksen.
Paavali määrittelee salaisuuden jakeessa 6: -
"...että näet pakanatkin ovat kanssaperillisiä ja yhtä ruumista -
ja osallisia lupaukseen Kristuksessa Jeesuksessa -
evankeliumin kautta..."
Paavali kutsuu itseään tuossa pakanoiden vangiksi.
"...että näet pakanatkin ovat kanssaperillisiä -
ja yhtä ruumista [juutalaisten kanssa] ja osallisia lupaukseen..."
Tämän mukaan Jumalalla ei voi olla kahta omaisuuskansaa.
Hänellä ei ole eri kutsumusta juutalaisille -
ja toista pakanaseurakunnalle.
Paavalikin matkusti juutalaisena rabbina, -
jota oli opettanut sen ajan tärkein rabbi Gamaliel.
Matkalla Damaskokseen Paavali sai kohdata Messiaan.
Kohtaaminen muutti hänen elämänsä perin pohjin -
ja teki hänestä pakanoiden apostolin.
Hän julisti, että Messiaaseen uskoville pakanoille -
kuuluivat samat lupaukset kuin juutalaisille.
He olivat yhtä ruumista keskenään.
Sanoman radikaalius oli siinä, että pakanat pääsevät osallisiksi -
Israeliin ja sen profeetalliseen kutsumukseen.
Matteuksen luvussa 8 kerrotaan roomalaisesta upseerista, -
jonka palvelija sairasti.
Jeesus oli valmis lähtemään paikan päälle, -
mutta upseeri pyysi häntä vain sanomaan sanan, niin mies paranisi.
Jeesus ei ollut nähnyt Israelissa yhtä suurta uskoa.
Mt. 8:11: "Ja minä sanon teille: monet tulevat idästä ja lännestä -
ja aterioitsevat Aabrahamin ja Iisakin ja Jaakobin kanssa -
taivasten valtakunnassa."
Saamme istua syömään Aabrahamin, Iisakin ja Jaakobin kanssa.
Pääsemme mukaan Israelin profeetalliseen kutsumukseen -
Jumalan valtakuntaan.
Siellä pakanat istuvat samassa pöydässä kuin juutalaiset.
Meille kuuluu sama lupaus ja olemme samaa ruumista.
Se on Paavalin tarkoittama Messiaan salaisuus.
Sanoma oli ennenkuulumattoman radikaali.
Paavali kirjoittaa Ef. 2:11:ssä Efesossa asuville pakanoille: -
"Muistakaa sen vuoksi, -
että ennen te lihanne puolesta pakanat, ympärileikkaamattomat -
näin teitä nimittävät ne, -
joita lihaan käsin tehdyn ympärileikkauksen mukaan -
sanotaan ympärileikatuiksi -
että te siihen aikaan olitte ilman Kristusta, -
olitte vailla Israelin kansalaisoikeutta, -
osattomia lupauksen liitoista, -
ilman toivoa ja ilman Jumalaa maailmassa.
mutta nyt, kun olette Kristuksessa Jeesuksessa, olette te, -
jotka ennen olitte kaukana, -
päässeet lähelle Kristuksen veressä." (RK -12)
Jae 19: "Niin ette siis enää ole vieraita ettekä muukalaisia," -
Paavali kirjoitti Efesossa asuville pakanoille.
"...vaan te olette pyhien kansalaisia ja Jumalan perhettä, -
apostolien ja profeettain perustukselle rakennettuja, -
kulmakivenä itse Kristus Jeesus."
Paavali kertoi siinä seitsemän asiaa, -
miten pakanoiden laita oli ennen uskoon tuloa.
He olivat fyysisesti ympärileikkaamattomia.
He olivat vailla Messiasta.
Heillä ei ollut Israelin kansalaisoikeutta.
He olivat osattomia lupausten liitosta.
Jumalahan on solminut liiton vain Israelin kanssa, ei muiden kansojen
Messiaan kautta pääsemme osallisiksi uudesta liitosta, -
jonka Jumala on solminut Israelin kanssa.
Heillä ei ollut toivoa eikä Jumalaa. He olivat kaukana.
Evankeliumi muutti kaiken.
Kaukana olleet ovat päässeet lähelle.
Vailla Jumalaa olleet ovat löytäneet Israelin Jumalan.
Uskomme nyt Aabrahamin, Iisakin ja Jaakobin Jumalaan.
Toivottomilla on toivo.
Liitosta ja lupauksista osattomat ovat nyt niistä osallisia.
Israelin kansalaisoikeutta vailla olleet -
ovat kansalaisia yhdessä pyhien eli juutalaisten kanssa.
Messiasta vailla eläneet kuuluvat nyt hänen ruumiiseensa.
Sydän on ympärileikattu Hengen kautta.
Näin meille kävi, kun tulimme uskoon.
Emme ole enää muukalaisia vailla Israelin kansalaisoikeutta -
vaan kuulumme Jumalan perheeseen, -
samaan ruumiiseen kuin juutalaiset, kun uskomme Messiaaseen.
Meille kuuluvat samat lupaukset ja sama profeetallinen tulevaisuus.
Paavali ilmaisee asian toisin sanoin Room. 11:ssä, -
jossa hän puhuu jalosta ja luonnonvaraisesta oliivipuusta.
Täytyy ensinnäkin huomata, -
ettei Paavali puhu kolmesta eri oliivipuusta vaan kahdesta.
Monet kristityt ovat käsittäneet, -
että jalo oliivi- eli öljypuu tarkoittaa juutalaisia.
Luonnonvarainen metsäöljypuu taas tarkoittaa pakanoita.
Siihenhän me luonnostamme kuuluimme.
Monet ajattelevat, että on olemassa kolmaskin öljypuu, -
villin ja jalon öljypuiden oksista koostuva seurakunta.
Kyseessä olisi Jumalan luoma uusi kansa. Mutta näin asia ei ole.
Paavali nimittäin sanoo, -
että meidät pakanat hakataan pois metsäöljypuusta, -
kun tulemme uskoon.
Meidät oksastetaan jaloon öljy- puuhun yhdessä juutalaisten kanssa.
Paavalin mukaan me saamme ravintoa jalon öljypuun mehevästä juuresta.
Mehevä juuri tarkoittaa Messiasta, -
liittoja sekä kaikkia lupauksia, jotka Jumala on Israelille antanut.
Siihen juureen olemme armosta päässeet.
Kävin kerran ihanan anoppini luona.
Luin mielelläni Daavidin ihania Psalmeja.
Mutta Psalmithan kirjoitettiin alunperin Daavidin omalle kansalle.
Anoppini kysyi, -
mikä oikeus ei-juutalaisella on omistaa ne itselleen.
Vastasin, että tästä aiheesta julistan kaikkein eniten.
Meidät, jotka olimme kaukana ja ilman Israelin kansalaisoikeutta, -
on Jeesuksen evankeliumin kautta oksastettu jaloon öljypuuhun.
Siksi tämä on myös meidän kirjamme, ei pelkästään juutalaisten.
Saamme elämää Jumalan Sanan mehevästä juuresta, -
Mooseksesta, profeetoista, Psalmeista -
ja apostolien kirjoituksista.
Tähän meheväjuuriseen öljypuuhun meidät on oksastettu.
Jumalalla on vain yksi omaisuuskansa, Israel.
Olemme saaneet Israelin kansalaisoikeuden -
emmekä ole enää muukalaisia.
Kun matkustan eri maissa ja tulen passintarkastukseen, -
näen kaksi eri jonoa.
Toinen jono on maan omille kansalaisille, -
toinen vieraille ja muukalaisille eli turisteille.
Emme ole enää muukalaisia, vaan Israelin kansalaisia.
Kuulumme samaan ruumiiseen kuin juutalaiset.
Paavali sanoi, että osa oksista on taitettu epäuskon vuoksi pois, -
mutta Jumalalla on valta oksastaa heidät jaloon puuhunsa takaisin.
Emme ehdi käydä läpi koko tekstiä, -
mutta voit lukea itse Room. 11:16-24.
Paavali puhuu siinä jalosta öljypuusta ja metsäöljypuusta.
Aihe oli kiistanalainen jo apostolien aikoina ja on edelleen.
Näemme itsemme juutalaisten rinnalla olevana Jumalan kansana.
Näin eivät apostolit julistaneet.
Pakanoiden apostoli Paavali saarnasi radikaalisti: -
"Te kuulutte nyt meihin."
Osa opetuslapsista suuttui Paavalille.
He sanoivat: "Et voi julistaa näin.
Muutenhan pakanatkin pitää ympärileikata -
ja heidän pitää kääntyä juutalaisuuteen.
Eivät he muuten voi uskoa meidän Jumalaamme."
Apt. 15:ssa kokoonnuttiin keskustelemaan, -
pitikö uskoon tulleiden pakanoiden kääntyä juutalaisuuteen -
voidakseen pelastua.
Apostolit sanoivat ei.
Pakanoita ei tarvinnut ympärileikata, -
eikä heidän tarvinnut kääntyä juutalaisuuteen.
Voimme uskon kautta Messiaaseen kuulua Jumalan kansaan, Israeliin.
Israel on laajentunut käsittämään myös ei-juutalaiset.
Apostolien keskustellessa Jaakob lainasi Aamoksen kirjaa, -
jossa Herra pystyttää uudelleen Jaakobin sortuneen majan, -
jotta myös Herran nimiin otetut pakanat etsisivät häntä.
Jumala oli suunnitellut -
pakanoidenkin etsivän Israelin Jumalaa -
ja pääsevän Israelin yhteyteen.
Heidän ei silti tarvinnut kääntyä juutalaisiksi, -
muutenhan he eivät enää olisi olleet pakanoita.
Se oli ongelmana myös Antiokian seurakunnassa.
Paavali ojensi Pietaria, koska tämä oli lakannut aterioimasta -
Antiokian seurakunnan ei-juutalaisten kanssa.
Katsotaan tapausta Gal. 2:sta.
Usein käsitetään väärin, mitä Paavali siinä sanoi 2:11-12:ssa: -
"Mutta kun Keefas tuli Antiokiaan, -
vastustin minä häntä vasten kasvoja, -
koska hän oli herättänyt suurta paheksumista.
Sillä ennenkuin Jaakobin luota oli tullut muutamia miehiä, -
oli hän syönyt yhdessä pakanain kanssa; -
mutta heidän tultuaan hän vetäytyi pois ja pysytteli erillään -
peläten ympärileikattuja, -
ja hänen kanssaan lankesivat ulko- kultaisuuteen muutkin juutalaiset -
niin että heidän ulkokultaisuutensa tempasi mukaansa Barnabaankin.
Mutta kun minä näin, -
etteivät he vaeltaneet suoraan evankeliumin totuuden mukaan, -
sanoin minä Keefaalle [Pietarille] kaikkien kuullen: -
'Jos sinä, joka olet juutalainen, -
noudatat pakanain tapoja etkä juutalaisten..."
Pietarihan oli käynyt Korneliuksen luona, koska hänelle oli näytetty -
ettei hän saanut pitää ketään epäpuhtaana.
Juutalaiset eivät saaneet tuolloin käydä pakanoiden luona.
Ei Toora tätä kanssakäymistä selvästi kiellä, -
mutta silloin lakia sovellettiin niin, -
ettei juutalainen saanut vierailla pakanan luona -
eikä syödä hänen kanssaan.
Niin Pietari oli kuitenkin tehnyt.
Paavali sanoo: "Jos sinä, joka olet juutalainen, -
noudatat pakanain tapoja etkä juutalaisten, -
miksi sinä pakotat pakanoita noudattamaan juutalaisten tapoja?"
Kreikkalaisessa tekstissä ei lue: -
"Miksi pakotat pakanoita noudattamaan juutalaisten tapoja?"
Paavali kysyi sanatarkasti: -
"Miksi pakotat pakanoita juutalaistumaan?"
Se tarkoittaa: "Miksi pakotat pakanoita tulemaan juutalaisiksi?"
Ympärileikkamattomien kanssa ei seurusteltu.
Ympärileikkaus oli rajana.
Pietari ei enää ollut ympärileikkamattomien kanssa.
Hän siis pakotti pakanoita epä- suorasti ympärileikkaukseen, -
tulemaan juutalaisiksi.
Vähitellen sana "juutalaistaa" sai kirkossa toisen merkityksen.
Nykyään sillä tarkoitetaan juutalaisten tapojen noudattamista.
Niin ei ollut alussa.
Kornelius oli pakana, mutta hän kävi synagogassa, -
hän karttoi epäpuhdasta ruokaa -
ja hän piti sapatin Apt. 10:n selityksen mukaan.
Sellaista alkoi kirkko pitää juutalaistamisena.
Mutta alun perin juutalaistaminen tarkoitti ympärileikkausta -
ja juutalaisuuteen kääntymistä.
Pakanoiden apostoli Paavali julisti eri tavoin.
Hän sanoi: "Teidät on oksastettu metsäöljypuusta jaloon öljypuuhun -
eikä teidän tarvitse kääntyä juutalaisuuteen."
Seuraavalla kerralla kerromme, -
mitä Israeliin kuuluminen merkitsee identiteetillemme.
Sitä radikaalia evankeliumia apostolit julistivat.
Jumalalla on vain yksi omaisuuskansa, Israel.
Hän ei hakannut poikki Israelin öljypuuta -
ja istuttanut uutta nimeltä seurakunta.
Me olemme sitä vastoin päässeet jalon öljypuun oksiksi.
Siunausta sinulle. Tervetuloa katsomaan seuraavaa ohjelmaamme.
Shalom!
Suomennos: Annamari Kortelainen